recursal/SuperWikiNEXT-32B huggingface dataset:
**Hermann von Schoultz** (1827 – 1881) oli suomalainen Venäjän keisarillisen laivaston kontra-amiraali.[1]

Hermann von Schoultzin perheestä ei ole tietoa. Hän tuli toukokuussa 1842 kadetiksi 1. perämiespuoliekipaasiin ja marraskuussa 1846 hänet siirrettiin 2. luokan majoitusmestariksi 1. Suomen meriekipaasin 3. komppaniaan. Von Schoultz ylennettiin junkkariksi 1847 ja midshipsmaniksi 1848. Hän palveli 1849 linjalaiva Leipzigilla ja fregatti Melpomenellä Viaporin ja Kronstadtin välillä ja purjehti 1850 linjalaiva Finlandilla ja kuljetusalus Tverjillä Itämerellä. Vuosina 1852–1853 hän palveli höyrylaiva Pospešnyj'llä, Finlandilla ja linjalaiva Andreilla Suomenlahdella. Von Schoultz ylennettiin luutnantiksi 1854, mutta hän erosi sotapalveluksesta lokakuussa 1856 ja siirtyi Venäjän kauppalaivaston palvelukseen. Priki Suuriruhtinas Konstantinin kolmantena perämiehenä von Schoultz oli 1857–1859 valaanpyyntimatkalla Tyynellämerellä.[1]

Von Schoultz palasi aktiivipalvelukseen 25. meriekipaasiin lokakuussa 1859 ja oli vuonna 1860 komennettuna klipperi Abrekin vanhemmaksi upseeriksi. Hänet siirrettiin Siperian laivastoon maaliskuussa 1861 ja hän osallistui kuljetusalus Giljakin purjehdukselle Cuxhavenista Tyynellemerelle ja takaisin. Vuonna 1863 von Schoultz ylennettiin kapteeniluutnantiksi ja siirrettiin Itämeren laivastoon. Hän toimi 1863–1864 kuunari Sextantin päällikkönä sekä 1865–1867 Bakun laivastoaseman päällikön apulaisena. Von Schoultz oli 1866–1868 mukana höyrylaiva Astrahanjin Kaspianmeren matkalla ja toimi höyrykuunari Persijaninin päällikkönä Ashabadin laivastoasemalla Turkmenistanissa. Hänet siirrettiin Kaspian meriekipaasiin heinäkuussa 1868 ja hän toimi Persijaninin päällikkönä 1869–1870. 2. luokan kapteeniksi von Schoultz yleni 1871 ja 1. luokan kapteeniksi 1875, jolloin hänet määrättiin Kaspian meriekipaasin päälliköksi. Von Schoultz sai eron sotapalveluksesta kontra-amiraalina heinäkuussa 1879.[1]

Lähteet
-------

1. 1 2 3  Schoultz, Hermann von  *Suomalaiset kenraalit ja amiraalit Venäjän sotavoimissa 1809–1917*. Biografiakeskus, Suomalaisen Kirjallisuuden Seura.
Jouko Leppä vuoden 1977 MM-kilpailuissa.
**Jouko Matti Leppä** (s. 16. huhtikuuta 1943 Heinola) on suomalainen painonnostaja.

Leppä edusti Suomea kolmien olympiakisojen painonnostokilpailuissa. Münchenissä 1972 hän sijoittui neljänneksi raskaassa sarjassa (yli 110 kg). Hänen yhteistuloksensa 572,5 kg oli sama kuin itäsaksalaisella Gerd Bonkilla mutta Bonk oli Leppää kevyempi ja sai siksi pronssimitalin. Lepän tulokset eri nostomuodoissa olivat 205 kg punnerruksessa, 157,5 kg tempauksessa sekä 210 kg työnnössä. Montréalissa 1976 ja Moskovassa 1980 hän jäi ilman tulosta. MM-kilpailuissa hän sijoittui yhteistuloksissa kuudenneksi vuonna 1975. EM-kilpailuissa hän sijoittui yhteistuloksissa neljänneksi vuonna 1972, seitsemänneksi vuonna 1973 sekä kuudenneksi vuosina 1975 ja 1976. Hän voitti Pohjoismaiden mestaruuden vuonna 1975.

Seuratasolla Leppä edusti Heinolan Iskua. Hän voitti Suomen mestaruuden vuosina 1972, 1974 ja 1975 sekä saavutti SM-hopeaa vuosina 1971 ja 1973. Hänet tunnettiin lempinimellä "Pohjolan Othello".

Vuonna 1975 Leppä teki uransa parhaat tulokset: 165 kg tempauksessa, 222,5 kg työnnössä sekä 387,5 kg kahden työntömuodon yhteistuloksessa.

Lähteet
-------

* Siukonen, Markku: *Urheilukunniamme puolustajat – Suomen olympiaedustajat 1906–2000*, s. 176. Graface Jyväskylä, 2001. ISBN 951-98673-1-7.

### Viitteet

1. 1 2  Wallechinsky, David: *The Complete Book of the Olympics*, s. 540. Penguin, 1988. ISBN 0-14-010771-1. (englanniksi)
Jouko Mäki-Lohiluoma
**Jouko Eino Antero Mäki-Lohiluoma** (s. 15. tammikuuta 1960 Seinäjoki) on suomalainen muusikko. Hän asuu perheineen Tampereen Pispalassa.

Monipuolinen muusikko
---------------------

Jouko Mäki-Lohiluoma tunnetaan muusikkona, joka esiintyy useita soittimia samanaikaisesti soittavana yhdenmiehen yhtyeenä. Hänen kappalemateriaalinsa koostuu omista, usein hengellisistä, kappaleista, ja hän esittää myös omia versioitaan tunnetuista rock/pop-kappaleista.

Mäki-Lohiluoma soittaa jaloillaan rumpuja (bassorumpu, aksenttipelti ja virveli), hänellä on Esa Hokkasen varta vasten tilauksesta tekemä kitarabasso, jossa on yksi bassokieli (viritettynä G:hen, ja kitaran neljä kieltä ovat D, G, H ja E). Kitaraan on lisäksi kiinnitetty purkki, joka toimii rumpusetin hi-hatina (purkkia voi iskeä oikean käden nimettömään kiinnitetyllä tikulla). Tämän lisäksi Mäki-Lohiluoma soittaa huuliharppua ja laulaa. Tämän 1990-luvun alussa muodostetun "kokoonpanon" nimi on Yhden Joukon Yhtye.

Mäki-Lohiluoman tunnetuimmat kappaleet ovat lapsille suunnattua rockia, jossa on joskus hengelliset sanoitukset. Tarve tällaiselle materiaalille syntyi, kun Mäki-Lohiluoma oli tekemisissä varhaisnuorten kanssa, joille lastenlaulut eivät enää sopineet. Hänen tunnetuin kappaleensa on "Transitmies".

Lainakappaleina Mäki-Lohiluoma on esittänyt esimerkiksi Hurriganesin "Get Onia" ja J.Karjalaisen "Sankareita".

Seiväshyppääjä ja liikunnanopettaja
-----------------------------------

Mäki-Lohiluoma oli 1980-luvulle asti kansallisen tason seiväshyppääjä (ennätys 520 cm vuonna 1981). Hän on esiintynyt usein jokakesäisillä seiväskarnevaaleilla. Hän on tehnyt laulun vuoden 1978 Prahan EM-kisojen Rauli Pudaksen pronssihypystä, jossa Pudas putosi riman päälle, rima pomppasi reilusti ilmaan ja siitä takaisin kannattimilleen. 

Koulutukseltaan Mäki-Lohiluoma on liikunnanopettaja. Opiskeluaika venyi keikkailun takia yhteentoista vuoteen.

Yhtyeitä
--------

Yhtyeitä, joissa Jouko Mäki-Lohiluoma on soittanut

* Yhden Joukon Yhtye
* Herra Heinämäen Lato-orkesteri, lastenmusiikkia
* Punapappi, hengellistä musiikkia ja työväenlauluja
* The Plugless, akustista 1970-luvun rokkia vuodesta 2005
* Pispala Bill, tunnettuja kantrirock-kappaleita suomeksi käännettynä
* Mäki-Lohiluoma & Nuorva

Diskografia
-----------

* *Hienoin mies, jonka tunnen* (1978)
* *Väärällä jalalla* (1983)
* *Missä olenkaan* (1986, Jaakko Löytyn ja kuoron kanssa)
* *Takapulpetin pojat* (1987)
* *Pitkä päivä, lyhyt yö* (1989, Teppo Nuorvan kanssa)
* *Toisten tie* (2000, Teppo Nuorvan kanssa)
* *Hammasraudat* (2000)
* *Läpileikkaus*-gospelkokoelma(2007)
* *Transitmies* (2008)

Lähteet
-------

* 

### Viitteet

1. ↑  Jouko Mäki-Lohiluoma Tilastopaja (vaatii kirjautumisen, maksullinen palvelu).
2. ↑  Keikkoja kapakoissa, kouluissa ja kirkastusjuhlilla

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jouko Mäki-Lohiluoma**.
* Jouko Mäki-Lohiluoman tekemät kappaleet

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
*Tämä artikkeli käsittelee tiedonsiirtoverkkoa. Lyhenteen WAN muita merkityksiä on lueteltu täsmennyssivulla Wan.*
**Laajaverkko** eli WAN (engl. *wide area network*) eli suuralueverkko on tiedonsiirtoverkko, joka peittää laajoja maantieteellisiä alueita. Nämä verkot ovat suurempia kuin kaupunkiverkot tai pienemmät. Laajaverkko yhdistää lähiverkot sekä kaupunkiverkot yhdeksi suureksi verkoksi, ääritapauksena Internet. 

Koska kaupunkiverkossa ja hyvin usein lähiverkossa käytetään jo hyvin nopeita verkkoyhteyksiä, joudutaan laajaverkossa käyttämään hieman erilaisia ratkaisuja. Yksi tapa saada lähiverkon tai kaupunkiverkon koko kaistan tarve tyydytettyä on laittaa useita rinnakkaisia linjoja suorittamaan tehtävää. Liikenteen määrää voidaan myös rajoittaa IP-osoite- tai IP-aluekohtaisesti.

Käytettyjä tekniikoita
----------------------

* ATM
* High Performance Parallel Interface - eli tuttavallisemmin HIPPI.

Katso myös
----------

* Henkilökohtainen verkko
* Lähiverkkotopologiat

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Laajaverkko**.
* WAN (wide area network) (englanniksi)
**Laaja** oli kylä Soanlahden kunnan eteläosassa Raja-Karjalassa Viipurin läänissä Suomen Neuvostoliitolle luovuttamalla alueella. Laaja oli virallisesti osa Soanlahden kirkonkylää, mutta käytännössä sitä pidettiin omana kylänään. Laaja sijaitsi Jänisjärven pienemmän ja jyrkkärantaisen pohjoisemman osan itärannalla. Laajan alueella Jänisjärveen laskevat Soanjoki ja Veljakkajoki. Naapurikyliä olivat lännessä Juttulampi, pohjoisessa Kiekua, idässä Lehtomäki sekä etelässä Ypäkkö, varsinainen Soanlahden kirkonkylä ja Pohjoispää.

Laajan kautta kulki maantie Suistamolta Korpiselille ja Laajan kohdalla siitä erkani syvässä kanjonissa kulkeva tie Kiekuaan. Kyläkeskustan sekä Soan- ja Veljakkajokien suistojen eteläpuolella Jänisjärven rannalla Kintšinniemessä sijaitsi Kintšin dolomiittilouhos, josta kiveä vietiin Värtsilään Wärtsilän rautatehtaalle rautamalmin sulattamiseen. Dolomiittilouhoksen lisäksi teollisuutta edustivat Partasen ja Malviniemen tiilitehdas ja Turkusen veljesten saha. Kylässä toimi myös Nykäsen kauppa.

Talvisodan taistelut eivät ulottuneet Soanlahdelle, mutta Moskovan rauhassa 1940 koko kunta ja Laajan kylä sen mukana luovutettiin Neuvostoliitolle. Kylän asukkaat evakuoitiin jäljelle jääneen Suomen alueelle. Jatkosodan alussa 1941 luovutetut alueet vallattiin takaisin ja Laajan asukkaat pääsivät palaamaan kotikyläänsä, mutta 1944 alue luovutettiin ja evakuoitiin uudelleen.

Lähteet
-------

1. 1 2 3 4  Jaatinen, Martti (toim.): *Karjalan kartat*, s. 164-167. Helsinki: Tammi & Karjalan Liitto ry, 1997. ISBN 951-31-0972-0.
2. ↑  Rosberg, J. E. et al (toim.): *Suomenmaa: maantieteellis-taloudellinen ja historiallinen tietokirja. 5. osa, Viipurin lääni*, s. 385 & 389. Helsinki: Tietosanakirja-Osakeyhtiö, 1923.
3. ↑  Soanlahti  7.3.2007. Suomen Sukututkimusseura. Viitattu 28.1.2011.
4. 1 2  Laaja *Karjalan kartat*. Maanmittauslaitos. Viitattu 28.1.2011.
5. 1 2  Malviniemi, Rauno (toim.): *Soanlahti synnyinseutumme*. Ylivieska: Soanlahti-seura, 1972.
Maksim Nedasekau, 2019
**Maksim Jurjevitš Nedasekau** (valkoven. Максім Юр’евіч Недасекаў, ven. Максим Юрьевич Недосеков, *Maksim Jurjevitš Nedosekov*; s. 21. tammikuuta 1998) on valkovenäläinen korkeushyppääjä. Hän voitti Tokion kesäolympialaisissa vuonna 2021 pronssia miesten korkeushypyssä ennätystään ja Valko-Venäjän ennätystä sivunneella tuloksella 237. Hän oli hypännyt saman tuloksen Székesfehérvárissa heinäkuussa 2021. Hän saavutti hopeaa Berliinin EM-kilpailuissa 2018 tuloksella 233.

Nedasekau on aiemmin voittanut kultaa korkeushypyssä sisäratojen EM-kisoissa 2021 Toruńissa Valko-Venäjän sisärataennätystuloksella 237, alle 23-vuotiaiden EM-kisoissa 2019 Gävlessä tuloksella 229 sekä alle 20-vuotiaiden EM-kisoissa 2017 Grossetossa tuloksella 233. Hän sijoittui neljänneksi Dohan MM-kilpailuissa 2019 ja kuudenneksi Birminghamin MM-hallikilpailuissa 2018.

Lähteet
-------

1. ↑  Sudipto Ganguly: Athletics-'Can we have two golds?' - Barshim, Tamberi share high jump win *Reuters*.  1. elokuuta 2021. Viitattu 4. elokuuta 2021. (englanniksi)
2. 1 2  Maksim Nedasekau Kansainvälinen yleisurheiluliitto.  (englanniksi)
3. 1 2  Maksim Nedasekau Tilastopaja (vaatii kirjautumisen, maksullinen palvelu).  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Jimmy Thoronka** (s. 6. kesäkuuta 1994) on sierraleonelainen pikajuoksija. Hän kilpailee pääosin 100 ja 400 metrillä. 400 metrillä hänen ennätyksensä on vuoden 2010 nuorten kesäolympialaisissa Singaporessa juostu 52,83 ja 100 metrillä se on vuonna 2014 juostu 10,58. Vuonna 2013 hänet valittiin Sierra Leonen vuoden urheilijaksi.

Thoronka osallistui vuoden 2014 Kansainyhteisön kisoihin, jotka järjestettiin Glasgow'ssa. Hän kilpaili siellä vain pikaviestissä ilman menestystä. Thoronkan setä kuoli kilpailuiden aikana, todennäköisesti ebolaan, joka johti siihen, että Thoronka katosi pian kilpailuiden jälkeen. Hän löytyi kuitenkin myöhemmin, mutta sai kuulla, että hänen suvustaan oli kuollut lisää henkilöitä todennäköisesti ebolaan. Hän eli koko kateissaoloaikansa pääosin Lontoon kaduilla ankarissa olosuhteissa, sillä hänen viisumiaikansa oli umpeutunut ja hän asui siis näin ollen laittomasti maassa.

Lähteet
-------

1. ↑
2. ↑
3. 1 2 3   (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Jimmy Mulville** (s. 5. tammikuuta 1955) on brittiläinen koomikko, näyttelijä ja televisiotuottaja. Hän on yksi vuonna 1986 toimintansa aloittaneen televisiotuotantoyhtiö Hat Trick Productionsin perustajista.

Mulville oli opiskeluaikanaan Cambridge Footlightsin puheenjohtaja. Opiskelujensa jälkeen hän aloitti BBC Radion palveluksessa, jolle hän muun muassa loi ja tuotti *Radio Active* -sarjan. Mulville siirtyi televisioon 1982 ja toimi muun muassa *Lunta tupaan* -komediasarjan ensimmäisen tuotantokauden tuottajana. Perustamalleen Hat Trick Productionsille hän on luonut muun muassa televisiovisailun *Have I Got News for You*. Mulville sai vuonna 1999 BAFTA-palkinnon luovasta työstään televisiolle.

Lähteet
-------

1. ↑  Can independents save their brands?  7.12.2000. The Guardian. Viitattu 28.7.2011. (englanniksi)
2. ↑  Jimmy Molloy - Father James Nugent  28.7.2007. Liverpool Echo. Viitattu 28.7.2011. (englanniksi)
3. 1 2  Jimmy Mulville ids. Viitattu 28.7.2011. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |
**James 'Jimmy' McCulloch** (4. kesäkuuta 1953 Glasgow – 27. syyskuuta 1979 Lontoo) oli skotlantilaissyntyinen kitaristi.

Hän liittyi 11-vuotiaana kotikaupungissaan soittaneeseen The Jaygars -yhtyeeseen. Vuonna 1966 yhtye muutti nimekseen One In a Million ja muutti Lontooseen. Yhtye teki CBS Recordsille singlen *Use Your Imagination/Hold on*, joka julkaistiin tammikuussa 1967. One In a Million sai runsaasti esiintymistilaisuuksia eri puolilla Lontoota, ja McCullochin raju kitarointi konserteissa sekä seuraavalla singlellä *Fredereek Hernando/Double Sight* herätti huomiota. Yhtye piti yksityisopettajaa McCullochia varten kun taas täysi-ikäisyyttä vaativat klubit katsoivat asian läpi sormien.

McCulloch soitti tähän aikaan monien uraansa aloittavien muusikoiden mm. tulevan Free-yhtyeen jäsenen Simon Kirken kanssa. One In a Millionin single *No Smokes* jäi julkaisematta mutta päätyi BBC:n lastenohjelmaan *Clangers* Yhtye esiintyi mm. The Whon konserttien avaajana.

Laajalle yleisölle McCulloch tuli tunnetuksi Thunderclap Newman -yhtyeessä. Se ei aluksi ollut oikea yhtye, vaan Pete Townshendin studioon kokoama ryhmä. Rumpali-laulaja John "Speedy" Keene oli säveltänyt laulun "Something in the Air" ja kärtti tilaisuutta levyttää se The Whon perustamalle Track-yhtiölle.
Singlestä tuli yllättävästi ykköshitti Isossa-Britanniassa heinäkuussa 1969 nousten listalle myös Yhdysvalloissa. Yhtyeeseen otettiin lisämuusikoita esiintymisiä varten, mutta yhtye ei onnistunut konserteissa. Hittiä ei myöskään osattu hyödyntää ja yhtye hajosi 1970 tehtyään albumin *Hollywood Dream.*

McCulloch muodosti oman yhtyeen Bent Frame, jonka jälkeen hän soitti John Mayallin Bluesbreakers - kokoonpanossa. Tämän jälkeen hän liittyi Stone the Crows -yhtyeeseen tapaturmassa menehtyneen Les Harveyn tilalle. Hän soittaa vuoden 1972 albumilla '*Ontinuous Performance*.

Yhtyeen hajottua 1973 McCulloch liittyi Paul McCartneyn Wings-yhtyeeseen jolle hän myös sävelsi kappaleita. Hän oli yhtyeessä vuoteen 1977. Erottuaan siitä hän kokosi lyhytaikaisia kokoonpanoja joiden kanssa hän teki useita levytyksiä.

McCulloch löydettiin 1979 kuolleena asunnostaan Lontoon Maida Valesta. Olosuhteet olivat epäselvät, mutta hänen tiedettiin käyttäneen heroiinia.

Lähteet
-------

1. ↑  David Wells - 100 Greatest Psychedelic Records Diamond Publishing s.120 2005 ISSN 1746 8051
2. ↑  Jake Nyman Onnenpäivät 2 1995 s.210 ISBN 951-31-0573-3
3. ↑  The New Rolling Stone Encyclopedia of Rock 'n' Roll s.1003 1995 ISBN 0-684-81044-1
4. ↑  David Wells
5. ↑  NME Rock'n'Roll Years s.330

Aiheesta muualla
----------------

* Jimmy McCulloch Discogsissa.  (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Jimmy Makulis** (kreik. Τζίμης Μακούλης, *Tzímis Makoúlis*, oik. **Dimítrios Makoúlis**, kreik. Δημήτριος Μακούλης, 12. huhtikuuta 1935 – 28. lokakuuta 2007) oli kreikkalainen laulaja, joka teki merkittävän uran saksankielisessä Euroopassa 1950- ja 1960-luvuilla.

Makulis muutti Saksaan 1950-luvun puolivälissä ja julkaisi Saksan ensimmäisen hittinsä "Auf Cuba sind die Mädchen braun" vuonna 1956. Menestynein kappale oli Saksan singlelistalla neljänneksi noussut "Gitarren klingen leise durch die Nacht" (1959).

Makulis edusti Itävaltaa vuoden 1961 Eurovision laulukilpailussa kappaleella "Sehnsucht" ja jäi kilpailussa jaetulle 15. ja viimeiselle sijalle.

Makulis muutti Yhdysvaltoihin ja asui Las Vegasissa 1960-luvun lopulla ja 1970-luvun alussa. Makulis muutti takaisin Kreikkaan 1985 ja jatkoi Kreikassa uraansa. Makulis osallistui Kreikan euroviisukarsintaan 1990 kappaleella "Mia nýchta san ki apópse" ("Μια νύχτα σαν κι απόψε") ja sijoittui karsinnassa viidenneksi.

Makulis kuoli sydänleikkauksen jälkeen 72-vuotiaana ateenalaisessa sairaalassa 28. lokakuuta 2007.

Lähteet
-------

1. ↑
2. ↑  Jimmy Makulis *eurovision.tv*. Viitattu 22.3.2022.
3. 1 2  Jimmy Makulis dead at 72 *esctoday.com*. Viitattu 22.3.2022.
4. ↑  Greek Selection 1990 *eurovisionworld.com*. Viitattu 22.3.2022.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Saksa

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* Europeana

 |

 |
Veteraanialus D/S Børøysund
**Vesteraalens Dampskibsselskab** (VDS) oli norjalainen varustamo, joka perustettiin 10. marraskuuta 1881 Stokmarknesissä Nordlandin läänissä. Samana vuonna varustamon ensimmäinen alus – *S/S Vesteraalen* (1865) (silloinen *S/S Arendal*) ostettiin Arendals Dampskibsselskabilta. Yhtiö toimi paikallisen reittiliikenteen parissa, ja aloitti Hurtigruten-liikenteen ensimmäisellä aluksellaan *S/S Vesteraalen* (1891) vuonna 1893. Yhtiö yhdistyi vuonna 1987 Ofotens Dampskibsselskabin kanssa, ja uuden yhtiön nimeksi tuli Ofotens og Vesteraalens Dampskibsselskab (OVDS). OVDS yhdistyi Troms Fylkes Dampskibsselskapin (TFDS) kanssa vuonna 2006 ja muodosti Hurtigruten Groupin, joka myöhemmin nimettiin Hurtigruten ASA:ksi.

Varustamon alukset
------------------

Joitain varustamon nykyisiä laivoja:

* M/S Vesterålen – Hurtigrutenilla
* M/S Lofoten – Hurtigrutenilla
* M/S Finnmarken (1956) – Museolaiva
* S/S Børøysund – Toiminnassa veteraanilaivana
* S/S Hestmanden – Restauroitu museolaivaksi

Joitain varustamon entisiä laivoja:

* S/S Vestfjord (1863)
* S/S Vesteraalen (1865)
* S/S Vaagan (1869)
* S/S Raftsund (1872)
* S/S Fiskeren (1884)
* S/S Narvik (1890)
* S/S Vesteraalen (1891)
* S/S Bodø (1894)
* S/S Nordland (1898)
* S/S Røst (1898)
* S/S Andenæs (1903)
* S/S Risøsund (1904)
* S/S Sortland (1906)
* S/S Richard With (1909)
* M/S Andenes (1939)
* M/S Stamsund (1939)
* M/S Hadsel
* M/S Vesterålen (1950)

Aiheesta muualla
----------------

* Hurtigrutemuseet – Rederier (Arkistoitu – Internet Archive)
* digitalarkivet Reklameplakater for Vesteraalens Dampskibsselskab fra 1930-tallet.
* Riksarkivet – Prisliste fra 1917: «Vesteraalens Dampskibsselskab (Hurtigruterne) 2den Plads Priskurant»
*
**Vestaalimittari** (*Rhodometra sacraria*) on lehtimittareihin kuuluva perhoslaji.

Koko ja ulkonäkö
----------------

Vestaalimittari on pienehkö laji, jonka keskimääräinen siipien kärkiväli on 22–28 millimetriä. Lajin tunnistaa helposti etusiiven kärjestä takaviistoon kulkevasta punaisesta-ruosteenruskeasta viirusta. Lajista tunnetaan myös tummempia värimuotoja, jotka ilmeisesti ovat syntyneet kotelovaiheen poikkeavan lämpötilan seurauksena.

Levinneisyys ja lentoaika
-------------------------

Vestaalimittari on levinnyt laajalle, aina Kanariansaarilta Intiaan ja Mongoliaan asti. Etelässä levinneisyysalue ulottuu pitkälle Afrikkaan. Vestaalimittari on Pohjois-Euroopassa vaeltajaperhonen, jolla on vuodessa useita sukupolvia varsinaisella levinneisyysalueellaan. Niiden lentoaika ulottuu keväästä syksyyn. Pohjois-Euroopassa lajia on tavattu yleensä lounaistuulien tuomana syys-lokakuussa. Vestaalimittari on levinnyt Tanskaan 1980-luvulla. Myös Ruotsista ja Virosta on yksittäisiä havaintoja. Laji on tavattu Suomessa kerran, Hattulan Lepaalla vuonna 2003.

Elinympäristö ja elintavat
--------------------------

Laji elää monipuolisissa elinympäristöissä. Se on aktiivinen pääasiassa öisin, mutta yksilöt lähtevät häirittynä lentoon helposti myös päivällä.

Ravintokasvi
------------

Toukan ravintokasveja ovat pihatatar ja muut tatarten suvun kasvit sekä erilaiset hierakat.

Lähteet
-------

* Kauri Mikkola, Ilkka Jalas & Osmo Peltonen: *Suomen perhoset - Mittarit 1*. Tampere: Suomen Perhostutkijain Seura, 1985. ISBN 951-99620-7-7.
* Bernard Skinner: *Colour Identification Guide to Moths of the British Isles*. Hong Kong: Viking, 1984. ISBN 0-670-80354-5.

### Viitteet

1. 1 2 3 4  Mikkola ym: *Suomen perhoset – Mittarit 1*, s. 93
2. 1 2 3  Skinner: *Colour Identification Guide to Moths of the British Isles*, s. 25
3. ↑  Pertti Pakkanen: Rhodometra sacraria (Linnaeus, 1767) *dlc.fi*.  8.2.2006. Viitattu 29.9.2010.


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q310084
* BioLib: 52542
* BOLD: 26164
* CoL: 4SHC7
* EoL: 278547
* EUNIS: 307324
* Fauna Europaea: 444262
* Fauna Europaea (new): d1c58f52-2d0b-478f-a6ca-fbcbaf28d8df
* GBIF: 1955694
* iNaturalist: 116380
* IRMNG: 10292191
* LepIndex: 215206
* LoB: 4682
* NBN: NBNSYS0000005789
* NCBI: 305969

 |

 |
**Maksim Sergejevitš Tsvetkov** (ven. Максим Сергеевич Цветков; s. 3. tammikuuta 1992 Babajevo) on venäläinen ampumahiihtäjä.

Tsvetkov debytoi ampumahiihdon maailmancupissa vuonna 2013 Holmenkollenilla ollen takaa-ajon 37:s. Hän saavutti ensimmäiset maailmancupin pisteensä muutamaa päivää myöhemmin niin ikään Holmenkollenilla ollen pikakilpailun kahdeksas. Ensimmäisen palkintosijansa Tsvetkov saavutti kaudella 2015–2016 oltuaan toinen Antholz-Anterselvan pikakilpailussa. Kaudella 2016–2017 hän oli toinen Östersundin takaa-ajokilpailussa. Ensimmäisen voittonsa hän saavutti Tjumenin yhteislähtökilpailussa kaudella 2017–2018.

Tsvetkov hiihti toisen osuuden kultaa voittaneessa Venäjän viestijoukkueessa Hochfilzenin MM-kilpailuissa 2017. Pekingin olympialaisissa 2022 hän saavutti pronssia viestissä sekä oli normaalimatkalla ja pikakilpailussa neljäs.

Hän on viisinkertainen nuorten MM-kultamitalisti. Kaksi kultamitaleista on tullut pikakilpailusta, kaksi takaa-ajosta ja yksi viestistä. Hänellä on myös yksi nuorten MM-hopea sekä kolme pronssia. Vuonna 2014 Tsvetkov voitti EM-kultaa takaa-ajosta, hopeaa pikakilpailusta ja pronssia henkilökohtaiselta matkalta EM-kilpailuista Nové Město na Moravěsta.

Lähteet
-------

* Maksim Tsvetkov Kansainvälinen ampumahiihtoliitto (IBU).  (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Eeva Mirjami Nordman** (o.s. **Lyytinen**, s. 10. helmikuuta 1931 Viipuri) on suomalainen lääkäri ja professori emerita.

Henkilöhistoria
---------------

Nordmanin vanhemmat olivat eversti Arvo Erkki Nordman ja kielenkääntäjä Rakel Maria Daviddson. Hän avioitui 1956 lääketieteen lisensiaatti Lars Erik Otto Nordmanin kanssa. Eeva Nordman tuli ylioppilaaksi Tehtaanpuiston yhteiskoulusta 1949 ja valmistui lääketieteen lisensiaatiksi 1957. Hän toimi 1950-luvun lopussa ja 1960-luvun alussa röntgenapulaislääkärinä. Nordman oli vuodesta 1970 Turun yliopiston onkologian ja sädehoidon professori ja tutki kasvaimia, muun muassa tuumori-immunologiaa.

Teoksia
-------

* Eeva Nordman, Tuula Vainikainen 2015. *Eeva Nordman – Stadin tytöstä Turun proffaksi*. Tampere: Mediapinta. 182 s. ISBN 978-952-235-947-6

Lähteet
-------

1. ↑  *Kuka kukin on 1982*, s. 638. Helsinki: Otava, 1982. ISBN 951-1-06659-5.
2. ↑  Juhani Kirpilä, Sisko Motti, Anna-Marja Oksa (toim.): *Suomen lääkärit 1962*, s. 425. Helsinki: Suomen Lääkäriliitto, 1963.
3. ↑  Facta 2001, WSOY 1985, 12. osa, palsta 120

Aiheesta muualla
----------------

* Elämäkerta, Eeva Nordmanin rahasto (Arkistoitu – Internet Archive)
**God Bless Fiji** eli **Meda Dau Doka** on Fidžin kansallislaulu, jonka sävelsi ja sanoitti Michael Francis Alexander Prescott. Kappaleesta tuli Fidžin kansallislaulu vuonna 1970, kun valtio itsenäistyi. Laululla on sekä englannin- että fidžinkieliset sanoitukset, mutta ne eivät kuitenkaan ole toistensa käännöksiä.

Englanninkieliset sanoitukset
-----------------------------

Blessing grant oh God of nations on the isles of Fiji
As we stand united under noble banner blue
And we honour and defend the cause of freedom ever
Onward march together God bless Fiji
For Fiji, ever Fiji, let our voices ring with pride.
For Fiji ever Fiji her name hail far and wide,
A land of freedom, hope and glory to endure what ever befall.
May God bless Fiji
Forever more!
Blessing grant oh God of nations on the isles of Fiji
Shores of golden sand and sunshine, happiness and song
Stand united, we of Fiji, fame and glory ever
Onward march together God bless Fiji.

Fidžinkieliset sanoitukset
--------------------------

Meda dau doka ka vinakata na vanua
E ra sa dau tiko kina na savasava
Rawa tu na gauna ni sautu na veilomani
Biu na i tovo tawa savasava
Me bula ga ko Viti
Ka me toro ga ki liu
Me ra turaga vinaka ko ira na i liuliu
Me ra liutaki na tamata
E na veika vinaka
Me oti kina na i tovo ca
Me da dau doka ka vinakata na vanua
E ra sa dau tiko kina na savasava
Rawa tu na gauna ni sautu na veilomani
Me sa biu na i tovo tawa yaga
Bale ga vei kemuni na cauravou e Viti
Ni yavala me savasava na vanua
Ni kakua ni vosota na dukadukali
Ka me da sa qai biuta vakadua

Lähteet
-------

1. 1 2  Fiji : National Anthem of Fiji God Bless Fiji *Anthems*. National Anthems of the World Organisation (NAW). Viitattu 14.12.2018. (englanniksi)
2. ↑  Fiji National Anthems.info. Viitattu 14.12.2018. (englanniksi)
3. ↑  Fiji *The World Factbook*. Central Intelligence Agency (CIA). Viitattu 14.12.2018. (englanniksi)
**Sadiq Aman Khan** (urduksi ‏صادق امان خان‎, s. 8. lokakuuta 1970 Lontoo, Yhdistynyt kuningaskunta) on brittiläinen työväenpuolueen poliitikko. Hänet valittiin Yhdistyneen kuningaskunnan parlamenttiin ensimmäisen kerran vuoden 2005 vaaleissa Tootingin vaalipiiristä, joka kuuluu Wandsworthin kaupunkipiiriin. Ideologisesti Khan kuuluu työväenpuolueen sosiaalidemokraattiseen siipeen.

Elämä
-----

Perhetaustaltaan Khan on Lontooseen 1960-luvun lopulla muuttaneen pakistanilaisen linja-autonkuljettajan ja ompelijan poika. Ennen poliitikon uralle ryhtymistään hän opiskeli juristiksi Pohjois-Lontoon yliopistossa ja työskenteli asianajotoimistossa muun muassa ihmisoikeuskysymysten parissa. Vuonna 2009 Gordon Brown nimitti Khanin apulaisliikenneministeriksi. Hänestä tuli näin Britannian ensimmäinen kabinetin istuntoihin osallistunut muslimitaustainen ministeri. 

Khan valittiin työväenpuolueen ehdokkaana 5. toukokuuta järjestetyissä vaaleissa Lontoon pormestariksi. Hän sai 57 prosenttia toisen kierroksen äänistä ja voitti vastaehdokkaansa. Pormestarin virkakausi alkoi 9. toukokuuta 2016.

Ilmansuojelu
------------

Lontoossa keskustassa autoilijat ovat maksaneet vuodesta 2007 päivittäisen 12,5 punnan sakon, jos he tulevat keskustaan eikä auto täytä asetettua puhtausstandardia. Khan pyrkii laajentamaan puhtaan ilman aluetta sakkoalueen laajentamisella.

Radikalismi
-----------

Kevään 2016 vaalikampanjoinnin aikana Khania vastaan esitettiin erinäisiä syytöksiä yhteyksistä äärijärjestöihin. Esimerkiksi Khanin siskon entisen miehen väitettiin puhuneen epäilyttävissä tilaisuuksissa 1990-luvulla. *The Times* -lehti oli käsitellyt asiaa jo vuonna 1998 ja todennut syytökset aiheettomiksi. Monet konservatiivien edustajat pitivät oman ehdokkaansa valitsemaa kampanjointityyliä epäonnistuneena.

Lähteet
-------

1. 1 2  Eaton, George: The pugilist: Sadiq Khan’s quest to become mayor of London *New Statesman*.  11.3.2016. Viitattu 19.7.2016. (englanniksi)
2. 1 2  Hs.fi
3. ↑  Sadiq Khan wins Labour London mayoral selection *BBC News*. 11.9.2015. (englanniksi)
4. ↑  UK elections: Sadiq Khan confirmed as London mayor *The Guardian*. 7.5.2016. (englanniksi)
5. ↑  Mayor of London London.gov.uk. Viitattu 10.5.2016. (englanniksi)
6. ↑  Sadiq Khan to more than double size of London's clean air zone *The Guardian* 13.5.2016
7. ↑  How The Second Tory Smear Campaign Against Sadiq Khan Also Came Crashing Down *Political Scrapbook*.  25.4.2016.  Arkistoitu 8.11.2020. Viitattu 18.5.2016. (englanniksi)
8. ↑  Waugh, Paul: Zac Goldsmith’s ‘Outrageous’ Anti-Sadiq Khan Campaign Slammed By Senior London Tory Andrew Boff *Huffington Post*.  6.5.2016. Viitattu 18.5.2016. (englanniksi)

Aiheesta muualla
----------------

* Kuvia tai muita tiedostoja aiheesta **Sadiq Khan** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |
|  |
| Henkilöt | 
* UK Parliament

 |
|  |
| Muut | 
* IdRef

 |

 |
**Tuuli** (**T 6**) oli Suomen merivoimien Taisto-luokan moottoritorpedovene.

Valmistus
---------

Alus rakennettiin Turun Veneveistämöllä 1943 ja sen suunnitteli italialaisten esikuvien mukaan insinööri Jarl Lindblom, joka suunnitteli alustyypin pohjarakenteen osin uudelleen merikelpoisuuden parantamiseksi nopeuden kärsimättä, ja tulos ylittikin odotukset.

Palvelus
--------

Pian palvelukseenoton jälkeen alus siirrettiin 6. syyskuuta 1943 Koivistolle 1. moottoritorpedovenelaivueen mukana. Samana iltana saatiin tieto Seivästön eteläpuolella matkaavasta Neuvostoliiton laivaston saattueesta, johon kuului hinaajia, proomuja sekä yli kymmenen sota-alusta. Ennen saattuetta laivue kohtasi vartioveneitä joutuen tulitaisteluun, jonka päätyttyä se palasi Koivistolle. *Tuuli*, *Taisto* ja *Jyske* lähtivät uuteen yritykseen, jolloin upotettiin hinaaja proomuineen. Alukset palasivat Koivistolle 7. syyskuuta kello 05.15.

Alus osallistui 15. syyskuuta 1944 Suursaaren taisteluun, jolloin se osui Saksan laivaston M-luokan miinanraivaajaan.

Aluksessa kokeiltiin 1970-luvulla vesisuihkupropulsiota suunniteltaessa lopulta prototyyppiasteelle jäänyttä uutta KNV-luokkaa (Kevyt nopea vartiovene).

Lähteet
-------

* Auvinen, Visa (toim.): *Leijonalippu merellä*. Pori: EITA Oy, 1983. ISBN 951-95781-1-0.
* Auvinen, Eero, Haukiala, Olli-Pekka & Meronen, Mikko: *Taisto-luokan moottoritorpedoveneet*. Turku: Forum Marinum, 2011. ISBN 978-952-67466-1-6.
* *Suomen laivasto 1918-1969*. Helsinki: Meriupseeriyhdistys, 1968.
* Peuranheimo, Orvo - Pirhonen, Jouko - Killinen, Kullervo: *Laivat puuta, miehet rautaa - Moottoritorpedoveneiden taistelut Suomenlahdella 1941-1944*. Porvoo: Werner Söderström Osakeyhtiö, 1956.
* Gardiner, Robert (toim.): *Conway's All the Fighting Ships 1922-1946*. Lontoo: Conway Maritime Press, 2006. ISBN 0-85177-146-7. (englanniksi)

### Viitteet

1. ↑  *Laivat puuta, miehet rautaa*, s. 17
2. 1 2  Leijonalippu merellä 1983, 81
3. ↑  Leijonalippu merellä 1983, 82

Taisto-luokan moottoritorpedoveneet

|  |
| --- |
| *Tarmo* (T 1) - *Taisto* (T 2) - *Tyrsky* (T 3) - *Tuima* (T 4) - *Tuisku* (T 5) - 
*Tuuli* (T 6) - 
*Taisto 7* (T 7) - 
*Taisto 8* (T 8) |
| Edeltäjä: *Vasama* – Seuraaja: EI |
**Mopreme Shakur** (s. 1969 South Jamaica, Queens, New York, syntyjään **Maurice Harding**) on yhdysvaltalainen rap-artisti. Hän oli velipuolensa Tupac Shakurin perustamien kollektiivien Thug Lifen ja Outlawzin jäsen.

Elämä ja ura
------------

Mopreme Shakur on Tupac Shakurin velipuoli ja aktivisti Mutulu Shakurin poika. FBI etsintäkuulutti Mutulu Shakurin vuonna 1982, jolloin Mopreme oli vielä varhaisteini. Mopremen täti Assata Shakur karkasi vankilasta New Jerseyssä, jossa hän istui tuomiota murhasta ja kahden ratsupoliisin haavoittamisesta, ja Mutulua syytettiin avunannosta vankilapakoon. Mutulu Shakur vangittiin lopulta vuonna 1986 hänen oltuaan 4 vuotta FBI:n kymmenen etsityimmän rikollisen listalla.

Mopremen ensiesiintyminen tapahtui "Mocedes" nimellä vuonna 1990 Tony Toni Tonen singlellä "Feel's Good". Hänen ensimmäinen yhteistyönsä veljensä kanssa tapahtui vuonna 1993 singlellä ja videolla "Papa'z Song" albumilta *Strictly 4 My N.I.G.G.A.Z...*. Hän oli alkuperäinen jäsen Thug Life -ryhmässä ja myöhemmin Tha Outlawz -ryhmässä. Mopreme lähti pois ryhmästä, mutta ei allekirjoittanut huhuista huolimatta koskaan sopimusta Death Row Recordsin kanssa, koska Suge Knight esti häntä tapaamasta veljeään.

Sittemmin Mopreme oli newjerseyläisen hip hop -levy-yhtiön Mob Life Recordsin kirjoilla. Hänen ensimmäinen sooloalbuminsa *Heart of a Soulja* piti ilmestyä alun perin vuonna 2006, mutta levy-yhtiö on siirtänyt julkaisua 24. heinäkuuta 2007 saakka. Mopreme oli myös mukana suomalaisen Royal Family -hiphop ryhmän Royal Radio -levyllä vuonna 2005.

Diskografia
-----------

### Sooloalbumit

* *Evolution Of A Thug Life N.I.G.G.A. Vol. 1.1* (2005)
* *Evolution Of A Thug Life N.I.G.G.A. Vol. 1.2* (2005)
* *Black & Brown Pride* (2007)
* *Heart Of A Soulja* (2007)

### Thug Life

* Thug Life Vol. 1 (1994)

Aiheesta muualla
----------------

* Mopreme Shakur at MySpace
* Mob Life Records (Arkistoitu – Internet Archive)

Lähteet
-------

1. ↑  "Living Legends" (*Royal Radio*). Skandaali, YOR123, Mopreme Shakur, 2005.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Mopsi Veromaa** (syntymänimeltään **Virpi Maria Veromaa**; s. 28. helmikuuta 1981 Helsinki) on suomalainen trap-ampuja. 176 senttimetriä pitkä Veromaa edustaa Sibbo Skyttegille -seuraa.

Veromaa voitti trapin tyttöjen maailmanmestaruuden Tampereella käydyissä MM-kilpailuissa vuonna 1999. Aikuisten tasolla Veromaa on ollut parhaimmillaan kuudes vuoden 2002 MM-kilpailuiden trapissa Lahdessa. Hän on osallistunut seitsemiin MM-kilpailuihin.

EM-kilpailuissa Veromaan paras sijoitus on niin ikään kuudes vuoden 2001 MM-kilpailuiden trapista Zagrebista. EM-kilpailuihin hän on osallistunut 12 kertaa. Maailmancupin osakilpailussa Veromaan paras sijoitus on yhdeksäs sija vuodelta 2002 Suhlin trap-kilpailusta.

Veromaan syntymänimi on Virpi Maria Veromaa, mutta häntä on kutsuttu jo pienestä pitäen Mopsiksi. Vuonna 1993 Veromaa vaihtoi nimensä virallisesti Mopsiksi.

Veromaa työskentelee postivirkailijana. Hänen valmentajinaan toimivat Kari Veromaa ja Satu Pusila.

Lähteet
-------

1. ↑   (Arkistoitu – Internet Archive)
2. 1 2 3 4 5 6 7 8 9
3. 1 2
**Brian Clifford** (s. 30. syyskuuta 1970 Manhattan, New York) on yhdysvaltalais-irlantilainen aktiiviuransa lopettanut koripalloilija.

Niagaran yliopistoa vuodet 1989–1993 edustanut Clifford pelasi urallaan espanjalaisten Liga ACB -seurojen lisäksi Belgiassa, Portugalissa, Suomessa ja Saksassa. Vuonna 2002 Clifford saavutti Valencia BC:ssä Saporta Cupin hopeaa.

Joulukuussa 2003 Clifford siirtyi suomalaiseen Tampereen Pyrintöön. 1. helmikuuta 2004 Clifford teki Pyrbasketin historian ensimmäisen tripla-tuplan Espoon Honkaa vastaan: hänelle tilastoitiin ottelussa 16 pistettä, 14 levypalloa ja 13 koriin johtanutta syöttöä. Clifford pelasi Suomen-kaudellaan runkosarjassa 16,0 pisteen ja 11,9 levypallon ottelukohtaisilla keskiarvoilla. Hänen kolmen pisteen heittojen onnistumisprosenttinsa 47,9 oli sarjan paras.

Lähteet
-------

* Profiili (Arkistoitu – Internet Archive) baskethotel.fi
* Brian Clifford (Arkistoitu – Internet Archive) Liga ACB (englanniksi)
* Profiili eurobasket.com (englanniksi)

### Viitteet

1. ↑   (Arkistoitu – Internet Archive)
2. ↑
3. ↑
4. ↑
**Brian Current** (s. 4. toukokuuta 1972 London, Ontario) on kanadalainen säveltäjä ja kapellimestari. Hän valmistui Montrealin McGill-yliopistosta ja Kalifornian yliopistosta, Berkeleystä. Jälkimmäisestä hän sai filosofian tohtorin arvon vuonna 2002. Hän on saanut lukuisia palkintoja ja tunnustuksia, joihin kuuluu kaksi Barlow-palkintoa (2003, 2009), Guggenheim-stipendi (2005) ja Italian Premio Fedora (2011). Hän on saanut residenssit New Yorkissa 2003, Italiassa 2004, New Hampshiressa 2005 ja Kiotossa 2008.

Current varttui Ottawassa ja aloitti pianonsoiton 5-vuotiaana.

Currentin tuotantoon kuuluu suurimuotoisia orkesteriteoksia, konserttoja, soolosoitinsävellyksiä, kamari- ja kuoromusiikkia sekä kamarioopperoita. Hänen teoksilleen luonteenomaista on energinen, humoristinen tyyli, johon kuuluu alati vaihteleva tekstuuri ja väri. Aaltoileva tempo on Currentin musiikissa tyypillistä, mikä näkyy esimerkiksi teoksissa *For the Time Being* (1999) ja *Symphonies in Slanted Time* (2005). Kanadalaisten orkesterien lisäksi Currentin teoksia ovat esittäneet muun muassa ulkomaalaiset orkesterit Yhdysvalloista, Puolasta, Koreasta ja Taiwanista.

Current on pyrkinyt parantamaan nykymusiikin saavutettavuutta yleisön näkökulmasta ja herättämään pienissä lapsissa kiinnostusta taidemusiikkiin; eräs hänen teoksistaan on *A Young Person's Guide to New Music for Symphony Orchestra* (2006–2008).

Vuosina 2006–2007 Current oli vierailevana sävellyksen professorina Toronton yliopistossa, ja vuonna 2006 hänestä myös tuli The Royal Conservatory of Musicin Glenn Gould Schoolin New Music Ensemblen taiteellinen johtaja. Hän on muun työnsä ohessa toiminut kapellimestarina. Hänen ohjelmistoonsa on kuulunut Luciano Berion, Witold Lutoslawskin, Toru Takemitsun, Edgar Varèsen, Arnold Schönbergin, George Benjaminin ja Magnus Lindbergin sekä useiden kanadalaisten säveltäjien, kuten Claude Vivierin, Michel Oesterlen, James Rolfen, Ana Sokolovićin ja R. Murray Schaferin teoksia.

Lähteet
-------

1. 1 2 3 4 5  The Canadian Encyclopedia: Brian Current (Arkistoitu – Internet Archive)

Aiheesta muualla
----------------

* Viralliset sivut (englanniksi)
* Canadian Music Centre: Brian Current[vanhentunut linkki] (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat

 |
|  |
| Taiteenala | 
* MusicBrainz

 |

 |
**Brian Wesley Campbell** (s. 23. toukokuuta 1979 Strathroy, Ontario) on uransa lopettanut kanadalainen jääkiekkoilija.

Peliura
-------

Campbell pelasi junioriuransa OHL-joukkueessa Ottawa 67’s ja teki puolustajille korkeita pistemääriä. Buffalo Sabres varasi hänet NHL:ään vuoden 1997 varaustilaisuuden kuudennella kierroksella numerolla 156. Brian pelasi seuraavan kauden junioreissa, mutta hän pelasi myös kaksi pudotuspeliottelua Sabresin farmijoukkue Rochester Americansissa. Seuraavan kauden Campbell aloitti farmissa, mutta pelasi myös 12 NHL-ottelua. Myös seuraava kausi kului Campbellilta pääasiassa farmissa Americansissa. Kaudella 2001–2002 Campbell pelasi jo 29 NHL-ottelua, mutta osa kaudesta meni farmissa. Brian sai ensi kertaa vakiopaikan NHL:stä kaudella 2002–2003, jolloin hän pelasi liigassa koko kauden ajan. Tuolloin Campbell ei kuitenkaan vielä saanut vakiinnutettua kovin suurta roolia joukkueesta.

Kaudella 2004–2005 astui voimaan työsulku, ja Brian lähti pelaamaan Eurooppaan. Seura oli Jokerit. Campbell toi Jokereille taitoa ja luisteluvoimaa puolustukseen. Campbell voitti Jokereissa hopeaa, ja oli yksi joukkueen tärkeimmistä pelaajista.

Työsulku päättyi ja kaudella 2005–2006 Brian teki läpimurron NHL:n eliittiin kehittyen yhdeksi NHL:n parhaista kiekollisista puolustajista. Kausilla 2006–2007 ja 2007–2008 hänet valittiin NHL:n tähdistöotteluun. Helmikuussa 2008 NHL:n siirtorajan viimeisenä päivänä Campbell kaupattiin San Jose Sharksiin vaihdossa Steve Bernieriin ja ensimmäisen kierroksen varausvuoroon. Buffalo antoi vielä Sharksille seitsemännen kierroksen varausvuoron. Kesällä 2008 Campbell teki sopimuksen Chicago Blackhawksin kanssa ns. vapaana agenttina.

Campbell pelasi Chicagossa kolme kautta ja voitti kaudella 2009–2010 Stanley Cup -mestaruuden. Kauden 2010–2011 jälkeen hänet myytiin Florida Panthersiin. Campbell suostui purkamaan kauppaamisen estävän sopimuspykälän vaihtokauppaa varten. Chicago sai vaihdossa hyökkääjä Rostislav Oleszin.

Lähteet
-------

* Brian Campbell Jatkoaika.comissa (Internet Archive)
* Brian Campbell *Elite Prospects*. Everysport Media Group AB.  (englanniksi)

### Viitteet

1. ↑  Florida Panthers Acquire D Brian Campbell From Chicago Blackhawks in exchange for LW Rostislav Olesz *FloridaPanthers.com*.  25.6.2011. Florida Panthers. Viitattu 25.6.2011.

Aiheesta muualla
----------------

* Kuvia tai muita tiedostoja aiheesta **Brian Campbell** Wikimedia Commonsissa

|  |  |  |
| --- | --- | --- |
| Edeltäjä:**Martin St. Louis** | **Lady Byng Memorial Trophyn voittaja**2012 | Seuraaja:**Martin St. Louis** |
**Gallon challenge** tai **milk challenge** on yhdysvaltalainen kilpailu, jossa yritetään juoda amerikkalainen gallona (3,79 L) maitoa yhden tunnin aikana oksentamatta. Kilpailusta on monia eri variaatioita, joten virallisia sääntöjä ei ole laadittu. Useimmiten noudatetaan Gallon Challenge Foundationin sääntöjä, joihin kuuluvat seuraavat vaatimukset:

* Koko gallona täytyy juoda yhden tunnin aikana.
* Jos joku kilpailijoista oksentaa, hänen kilpailutuloksensa mitätöidään.
* Juomana käytetään täysmaitoa, mutta sen saa maustaa suklaasiirapilla tai vastaavalla makeutusaineella.

Gallon challengea on lähes mahdotonta voittaa. On kuitenkin raportoitu tapauksia, joissa joku on onnistunut voittamaan kilpailun. Esimerkiksi vuonna 2006 kuudennessa vuosittaisessa Gallon challengessa Joseph Ubriaco, Raymond Donnelly ja Joseph Herbert suorittivat haasteen neljänkymmenen ihmisen läsnä ollessa.

Ei ole täysin varmaa, missä gallon challenge keksittiin. Ainakin Oglethorpe Universityssä Atlantassa, gallon challengea on kilpailtu jo vuonna 1995.

Variaatioita
------------

* Triathlon, jossa jokainen kilpailija juo kolmannesgallonan munatotia, kolmannesgallonan suklaamaitoa ja kolmannesgallonan täysmaitoa (ei välttämättä tässä järjestyksessä).
* Puolikas gallon challenge, jossa juodaan puoli gallonaa maitoa tai kermaa puolessa tunnissa. Tämä kilpailu ei ole yhtään helpompi kuin varsinainen gallon challenge.
* On myös olemassa kilpailumuoto, jossa juodaan puoli gallonaa maidon ja vodkan seosta eli niin sanottua "valkovenäläinen"-drinkkiä tunnin aikana.

Aiheesta muualla
----------------

* GallonChallenge.org (englanniksi)
**A1** (kreik. Αυτοκινητόδρομος 1, *Aftokinitódromos 1*) eli **Pireus–Ateena–Thessaloniki–Évzonoi-valtatie** (**PATHE**, ΠΑΘΕ) on moottoritie Kreikassa. Se on maan pohjois-eteläsuuntainen pääväylä, ja kulkee Pireuksesta Ateenan metropolialueelta Évzonoihin Pohjois-Makedonian rajalle yhdistäen samalla Ateenan ja Thessalonikin metropolialueet. Valtatie on kauttaaltaan osa Eurooppatietä E75. Tien pituus on noin 550 kilometriä.

Reitti
------

Valtatien reitti on seuraava (etelästä pohjoiseen, merkittävimmät ohitetut paikkakunnat suluissa):

Pireus, Rauhan ja ystävyyden stadion – (Ateena) – Peristéri – Ágioi Anárgyroi – Metamórfosi – Kifisiá – Oinófyta – Schimatári – (Chalkída) – (Thíva) – Kaména Voúrla – Thermopýles – Lamía – Almyrós – (Vólos) – Kilelér – (Lárisa) – Témpi – Litóchoro – Kateríni – (Thessaloniki) – Polýkastro – Évzonoi.

Ateenan keskustan länsipuolella kulkeva osuus tunnetaan Kifisías-valtakatuna. Valtatie risteää itä-länsisuuntaisen A6-valtatien eli Attikan valtatien kanssa Ateenan metropolialueen pohjoisosassa ja samoin itä-länsisuuntaisen A2-valtatien eli Egnatían valtatien kanssa Thessalonikin metropolialueen länsiosassa.

* Kifisías-valtakatua Ateenassa.Kifisías-valtakatua Ateenassa.
* Valtatietä Ateenan pohjoispuolella.Valtatietä Ateenan pohjoispuolella.
* Valtatietä Katerínin lähellä.Valtatietä Katerínin lähellä.

Lähteet
-------

1. ↑  Driving in Greece – Greek Road Network *simplybook.gr*. Viitattu 4.9.2017.

Aiheesta muualla
----------------

* Kuvia tai muita tiedostoja aiheesta **A1-valtatie** Wikimedia Commonsissa

Kreikan moottoritiet

|  |  |
| --- | --- |
| Pääväylät | 
* A1
* A2
* A3
* A5
* A6
* A7
* A8
* A90

 |
| Muut moottoritiet | 
* A11
* A12
* A13
* A24
* A242
* A25
* A27
* A29
* A62
* A621
* A64
* A71

 |

Ateenan merkittävimmät kadut ja tiet

|  |  |
| --- | --- |
| Moottoritiet | 
* A1 (PATHE)
* A6 (Attikí Odós)

 |
| Valtakadut | 
* Alexándras
* Andréa Syngroú
* Athinón
* Kifisías
* Konstantinoupóleos
* Mesogeíon
* Vasiléos Konstantínou
* Vasilíssis Amalías
* Vasilíssis Ólgas
* Vasilíssis Sofías
* Vouliagménis

 |
| Kadut | 
* Aiólou
* Akadimías
* Athinás
* Dionysíou Areopagítou
* Ermoú
* Filellínon
* Ierá Odós
* Iródou Attikoú
* Mitropóleos
* Óthonos
* Panepistimíou
* Patisíon (28is Oktovríou)
* Peiraiós (Panagí Tsaldári)
* Sólonos
* Stadíou
* Tripódon
* Vasiléos Georgíou A'
* Voukourestíou

 |
**Euran Wembley** on jalkapallostadion Euran kunnassa. Se sijaitsee Kauttualla Euran urheilukeskuksessa. Wembley on Kolmosessa pelaavan Euran Pallon kotikenttä. Kentällä on myös pelattu kaksi poikien maaottelua.

Euran Wembleyn rakentaminen aloitettiin talkootyönä Euran Pallon toimesta kesällä 1988. Kenttä valmistui vielä samana syksynä ja ensimmäiset ottelut pelattiin seuraavana keväänä. Jalkapallokenttä tehtiin entisen yleisurheilukentän paikalle. Se jäi katsomoineen kokonaan jalkapalloilijoiden käyttöön uuden yleisurheilukentän valmistuttua vuonna 1986. 

Wembleyn vihkiäisottelu oli 4.7.1989 järjestetty EuPan ja Valkeakosken Hakan välinen ystävyysottelu. Kentän yleisöennätys syntyi samana syksynä, kun Suomen Cupin 7. kierroksen ottelua EuPa–RoPS saapui katsomaan 1 452 henkeä. 

Kentän puurakenteisessa katsomossa on n. 350 istumapaikkaa. Euran Wembley on Rauman Äijänsuon lisäksi Satakunnan ainoa pelkästään jalkapallolle pyhitetty kenttä, jossa on kiinteä ja katettu katsomorakennus. 

Vuonna 2008 Wembleyn viereen valmistui *OP-Areenan* nimellä tunnettu tekonurmi.

Wembleyllä pelatut maaottelut
-----------------------------

| Päivämäärä | Maajoukkue | Ottelu | Tulos | Yleisöä | Suomen maalit |
| --- | --- | --- | --- | --- | --- |
| 29.8.1990 | 16-vuotiaat | Suomi Suomi – Ruotsi Ruotsi | 1-0 | 1 015 | Tomi Leivo-Jokimäki |
| 9.6.2008 | 17-vuotiaat | Suomi Suomi – Viro Viro | 5-0 | 0550 | Roope Riski 3, Juuso Simpanen,  Eetu Kokkinen  |

Lähteet
-------

* Euran Pallon historiikki[vanhentunut linkki]
* SPL:n Satakunnan piiri/Kenttähaku (Arkistoitu – Internet Archive)
* Lahtinen, Esko S. – Malmberg, Kirsti – Sainio, Iris – Soininen, Heidi – Tonttila, Tuula: *Jalkapallokirja 1991*. Suomen Palloliitto, 1991. ISSN 0787-7188.

### Viitteet

1. ↑  U17: Suomi ei jättänyt Virolle mahdollisuuksia  10. kesäkuuta 2008. Suomen Palloliitto. Viitattu 12.5.2012. [vanhentunut linkki]

Aiheesta muualla
----------------

* Euran Pallon kotisivut (Arkistoitu – Internet Archive)
* Euran kunnan kotisivut (Arkistoitu – Internet Archive)